Олян гына

«Олян гына» — Урал кундемысе марий калык муро.

Олян гына, кыштыр гына
Курыкышко кӱза алаша.
Курыкышко кӱза алаша.
Олян гына, кыштыр гына
Эрталалеш мемнан пагытна.

Пеледалтеш, велалт кая
Олыкышто пеледыш ик гана.
Олыкышто пеледыш ик гана.
Пеледалтеш, эртен кая
Мемнан рвезе пагыт ик гана.

Кайышаш гын, кайышаш,
Мӧр, снеге погаш.
Кеҥеж кече мемнам ок вучал.
Кеҥеж кече мемнам ок вучал.
Пуралтышаш, куштышаш,
Толын ужын кутыршаш.
Илыш-ӱмыр мемнам ок вучал.
Илыш-ӱмыр мемнам ок вучал.

А-а-а....
А-а-а....
А-а-а....
А-а-а....
Олыкышто, ик лукышто
Порсын вуян пеледышлан куку мура.
Порсын вуян пеледышлан куку мура.
Муралтена — колыштса,
Каена гын, ончалза,
Мурынам шарналтен илалза.
Муралтена — колыштса,
Каена гын, ончалза,
Мурынам шарналтен илалза.
Мурынам шарналтен илалза﻿.

 Кылвер-влак 
 Урал марий муро «Олян гына»

Категорий:Марий муро-влак